http___limun.hr_afterwork_main.aspx_id_733589_1.xml
1.1 1.2 2.1 2.2 2.3 2.4 2.5
Konoba Mate in Pupnat is an essence of what "konoba" is and what it should be. A meeting point of friends, based on well prepared, honest local food, garnished with great music and merriment. The entire family is involved in various processes of preparation and foraging for food. From fishing to the vegetable garden, from salty to sweet. Lemonade, dried pomelo, homemade grappa, sour motar, basil, mint, all the cakes. It all comes from the workshop of Farac happy family, combined into wonderful and authentic tastes. Their energy and hospitality is felt in every meal you'll for sure enjoy in the most relaxed atmosphere that can be characterized as modern island life.
1.1 1.2 1.3 1.4 1.5 1.6 1.7 1.8 2.1 2.2 2.3 2.4 2.5 2.6 3.1 3.2 4.1 4.2 4.3 5.1 5.2 5.3 6.1 7.1 8.1 9.1 10.1 12.1 14.1 15.1 16.1 17.1 18.1
Konoba Mate u Pupnatu esencija je onoga što konoba jest i što bi trebala biti. Okupljalište prijatelja, uz dobru spizu, muziku i veselje. Isto tako, konobu treba voditi obitelj koja je duboko uronjena u život te konobe, i koja zna što kuha. A u Mati svakako znaju. Kod njih je cijela obitelj uključena u razne procese pripreme i pretpripreme hrane. Od ribolova do povrtnjaka, od slanog do slatkog. Limunada, sušene pome, rakije, kiseli motar, bosiljak, menta, kolači sve to dolazi iz radionice vesele obitelji Farac. Njihova energija i domaćinski pristup osjeti se u svakom jelu. Za početak, ponudit će vam težačku pliticu koja se sastoji od dvije vrste kozjeg sira, pečenih patlidžana i tikvica, namaza od patlidžana, domaćeg motra i kapara, malo pršuta i finog domaćeg kruha koji se mijenja prema inspiraciji iz kuhinje. Daljnja ponuda jela nije velika, ali je taman kako treba! Ponešto pašte s lokalnim punjenjima ili šugom iz vrta, pašticada s makarunima, janjetina ili kozletina s bižima, koji komad mesa na gradele. Riba i školjke, kako koji dan bude iz mora. Porcije su obilne, a cijene pristojne. Važno je napomenuti da primaju samo gotovinu. Svakako ostavite mjesta za deserte, jer se tu tek vole razmahati, na njima se ne štedi! Oduševio nas je sorbetto s lavandom (ima i s ružmarinom), a čokoladne torte s bademima/smokvama/crvenim paprom prava su bomba! Sve je to garnirano domaćinskom, upravo kućnom atmosferom, dobrom muzikom iz zvučnika (ne, nije Mišo Kovač, nego prije Frank Sinatra ili kakav dobar jazz), pokojom rakijicom ili buteljicom za kraj. Ili početak. Ili produženo uživanje. Konobu Mate svakako ćemo posjetiti opet, jer imamo dojam da nismo isprobali sve što se krije u kuhinji, a mijenja se i prema prilikama u vrtu, moru i kraju. Obavezno posjetiti ako ste na Korčuli! Također, ekstenzija konobe Mate u vidu beach bara nalazi se u Pupnatskoj luci, pa vjerujemo da je pravi užitak boraviti i tamo. Opći dojam: prava dalmatinska konoba Adresa: Pupnat 28, 20274 Pupnat, Otok Korčula Telefon: Radno vrijeme: Kapacitet: 40 osoba Specijaliziran za : iskrenu i autohtonu korčulansku hranu Izvor: Gastro.hr